Manuel Ugarte

Manuel Ugarte Ribeiro (s. 11. huhtikuuta 2001 Montevideo) on uruguaylainen jalkapalloilija. Hän on pelipaikaltaan keskikenttäpelaaja. Hän edustaa portugalilaista Sportingia. Hän on pelannut Uruguayn A-maajoukkueessa syyskuusta 2021 alkaen.

Ugarte aloitti liigauransa 15-vuotiaana kotimaassaan Fénixin joukkueessa joulukuussa 2016. Joukkueen vakiokokoonpanoon hän nousi vuonna 2019. Hän siirtyi tammikuussa 2021 Portugalin pääsarjassa pelaavaan Famalicãoon, jossa hän pelasi puolen vuoden aikana 20 liigaottelua ja teki niissä yhden maalin. Elokuussa 2021 hän siirtyi Sportingiin. Hän pelasi kaudella 2021–2022 Portugalin liigassa 25 ottelua ja Mestarien liigassa neljä ottelua.

Ugarte on pelannut Uruguayn alle 20- ja alle 23-vuotiaiden maajoukkueissa. Hän pelasi Uruguayn A-maajoukkueessa ensimmäisen kerran syyskuussa 2021 MM-karsintaottelussa Boliviaa vastaan. Vuonna 2022 hän pelasi viisi maaottelua. Hän kuului Uruguayn joukkueeseen Qatarin MM-kilpailuissa 2022 mutta ei päässyt kentälle. Hän on kuudessa maaottelussaan pelannut avauskokoonpanossa vain kerran.

Lähteet 

Uruguaylaiset jalkapalloilijat
Vuonna 2001 syntyneet
Elävät henkilöt